laion/Wikipedia-Exotic huggingface dataset:
Väike-Rõsna kalmistu

Väike-Rõsna kalmistu on kalmistu Setumaal, tänapäevase haldusjaotuse järgi Võru maakonnas Setomaa vallas Väike-Rõsna asulas. Kalmistu on tunnistatud kultuurimälestiseks. Kalmistul asub muu hulgas Väike-Rõsna tsässon. Suure-Rõsna kalmistu Väike-Rõsna kalmistu kultuurimälestiste riiklikus registris (vaadatud 31.01.2018) Väike-Rõsna kalmistu kultuurimälestiste riiklikus registris
Aardlapalu prügila

Aardlapalu prügila oli prügila Tartu maakonnas Haaslava vallas Aardlapalu külas. Prügila suleti 2009. Prügilasse viidi muu hulgas Tartu jäätmed. Tänapäeval tegutseb endise prügila juures jäätmekäitluskeskus. https://tartu.postimees.ee/141257/aardlapalu-prugila-jatkab-jaatmete-vastuvottu (vaadatud 01.02.2018) https://tartu.postimees.ee/141257/aardlapalu-prugila-jatkab-jaatmete-vastuvottu
Kurevere karstiala

Kurevere karstiala on karstiala Harju maakonnas Kiili vallas Kurevere küla lähedal Vääna jõe ülemjooksul. Karstialal on kaheksa maa-alust karstijõge. Kurevere karstiala on ühenduses Tuhala karstialaga. http://www.eestiloodus.ee/artikkel2386_2351.html (vaadatud 01.02.2018)
149 eKr

Aasta 149 eKr ehk ab urbe condita DCV (605). Viimased sündmused maailmas • Aastate loend • Aasta päevad ◄ | 3. sajand eKr | 2. sajand eKr | 1. sajand eKr | ► ◄ | 160. aastad eKr | 150. aastad eKr | 140. aastad eKr | 130. aastad eKr | 120. aastad eKr | ► ◄◄ | ◄ | 152 eKr | 151 eKr | 150 eKr | 149 eKr | 148 eKr | 147 eKr | 146 eKr | ► | ►► Algas Kolmas Puunia sõda. Rooma väed maabusid Aafrikas. ... Cato Vanem, Rooma riigitegelane
Dino Bardot

Donald 'Dino' Bardot Barr (sündinud 8. mai 1971) on šoti muusik. Alates 2017. aastast on ta ansambli Franz Ferdinand kitarrist. Ta on teinud kaasa ka ansamblites V-Twin, Stinky Munchkins ja 1990s. Aastal 2002 tuli bändil V-Twin välja esimene album "The Blues Is A Minefield", kus Bardot mängis kitarri. Bändis oli ka trummar Michael McGaughrin, kes hiljem mängis koos temaga bändis 1990s. Ansambel Stinky Munchkins on välja andnud singli "Release The Lions", mille A-poolel on nimilugu ja B-poolel "Bad Timing". YouTube'is on kaks muusikavideot: "Release The Lions" ja "No 2 Everything". Bardot liitus bändiga 1990s aastal 2007, kui eelmine basskitarrist lahkus bändist paar päeva enne nende maailmaturneed. 2009. aastal tuli neil välja teine album "Kicks", kus laulis ja mängis bassi Dino. Albumile kirjutas ta lood "Local Science" ja "Sparks". Koos bändiga kirjutas ta lood "I Don't Even Know What That Is", "59" ja "Balthazar". Dino laulis enamasti tausta, kuid laulus "Local Science" on tal põhilaulja roll, pluss veel enamus laulust "I Don't Even Know What That Is". Muusikavideo on laulul "59". 2017. aastal kuulutati välja bändi Franz Ferdinand uus koosseis, kus pärast Nick McCarthy lahkumist on kitarrist Dino Bardot ning klahvpillimängija ja ka kitarrist Julian Corrie. Uue koosseisuga on välja antud kolm muusikavideot: "Always Ascending", "Feel The Love Go" ja ''Glimpse Of Love (Version)''. Ansambli viies album ilmus 2018. aasta veebruaris. Bänd esines 2018. aastal Õllesummeril. "Dino Bardot". fandom.wikia.com/. Vaadatud 11.12.2018.
Great Eastern

Great Eastern (prefiksiga SS steam ship) oli Isambard Kingdom Bruneli projekteeritud ja John Scott Russelli juhtimisel ehitatud raudkerega aurulaev. Sõurattaga ja purjemastidega laev ehitati Millwall Iron Worksi laevadokis Thamesi jõe ääres Londonis 1858. aastal. Valmimise ajal oli see maailma suurim laev, mis suutis vedada 4000 reisijat Inglismaalt Austraaliasse ilma vahetankimisteta. Selle pikkus oli 211 meetrit, mille ületas alles 1899. aastal 215 meetri pikkune Oceanic. Selle brutotonnaaži 18 915 ületas 1901. aastal vaid Celtic. Laevale ehitati viis korstnat, mis oli sel ajal haruldaselt palju. Hiljem vähendati korstnate arvu siiski neljale. Laeva esmareisil toimus plahvatus. Pärast parandusi sõitis see mitu aastat reisi-liinilaevana Suurbritannia ja Põhja-Ameerika vahel. 1866. aastal hakkas laev paigaldama esimest vastupidavat transatlantilist telegraafikaablit. Lõpuaastatel kasutati alust Liverpoolis ujuvvarieteena ja kuulsa Lewise kaubamaja reklaamseinana. 1889. aastal laev lammutati.  Great Eastern – pildid, videod ja helifailid Wikimedia Commonsis
Toyota (Aichi)

Toyota (jaapani keeles 豊田市 (Toyota-shi)) on linnaks nimetatav haldusüksus Jaapanis Aichi prefektuuris. Seal asub autotootja Toyota Motor Corporationi peakorter. 県民文化局県民生活部　統計課 | 愛知県, vaadatud 9.03.2021. Linna koduleht Toyota linna rahu on rikutud, e24.ee, 13. veebruar 2010
Isambard Kingdom Brunel

Isambard Kingdom Brunel (9. aprill 1806 Portsmouth, Inglismaa – 15. september 1859 London) oli Briti mehaanika- ja ehitusinsener. Teda peetakse üheks innovaatilisemaks ja viljakamaks inseneriks ajaloos. Ta oli Suurbritanniast lähtunud tööstusrevolutsiooni hiilgeaja üks suurimaid tegijaid, kes suutis muuta Inglise agraarse maastiku väljanägemist pöördelise kujundusega ja geniaalsete konstruktsioonidega. Brunel ehitas raudteevõrgu Great Western Railway, mõned laevatehased, seeria aurulaevu (sealhulgas esimese sõukruviga sõudva transatlantilise aurulaeva) ning palju olulisi sildasid ja tunneleid. Ta konstrueeris ja ehitas kolm auru jõul töötavat laeva, mis osutusid merenduses murrangulisteks: SS Great Western (1838), SS Great Britain (1843) ja SS Great Eastern (1859). 1830 – valiti Londoni Kuningliku Seltsi liikmeks 2002 – BBC korraldatud küsitlusel valiti 100 suurima briti hulka, pälvides Winston Churchilli järel teise koha Tööstuslik pööre
Grins

Grins on vald (Gemeinde) Austrias Tirooli liidumaal Landecki ringkonnas. Vald asub 1006 m kõrgusel merepinnast. Valla pindala on 21,1 km², 1. jaanuaril 2016 elas seal 1407 inimest. Vald paikneb 3,7 km Landeckist läänes ja 18 km Sankt Anton am Arlbergist idas. Külal on 10 allosa. Piirkonna asustamine algas päikeselise kliima tõttu juba 2000 aastat tagasi, kuid küla on kirjalikult esmamainitud 1288. aastal kui Grindes. 1945. aastal räsis paika suur tulekahju, kuid see taastati algsel kujul. Peamine sissetulekuallikas on suveturism, kuid küla muutub üha enam kodu ja töö vahet pendeldajate kogukonnaks. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019. www.grins.tirol.gv.at
CONMEBOL

CONMEBOL või CSF (CONfederación sudaMEricana de FútBOL) on Lõuna-Ameerika jalgpalliliit. See on loodud 1916. aastal ja selle asutajaliikmed olid Argentina, Brasiilia, Tšiili ja Uruguay. Hiljem liitusid Paraguay (1921), Peruu (1925), Boliivia (1926), Ecuador (1927), Colombia (1936) ja Venezuela (1952), seega kuulub liitu 10 maad. Lõuna-Ameerikasse kuuluvad Guyana, Suriname ja Prantsuse Guajaana ei ole CONMEBOL-i liikmed. Liidu peakorter asub Paraguay pealinnas Asunciónis. Tähtsamad CONMEBOL-i korraldatavad võistlused on rahvuskoondiste Copa América ning klubide Copa Libertadores (võrreldav Euroopa Meistrite Liigaga) ja Copa Sudamericana (võrreldav UEFA Cupiga). Koduleht
Ion Ciubuc

Ion Ciubuc (29. mai 1943 Hădărăuți – 29. jaanuar 2018 Chișinău) oli Moldova poliitik. Ciubuk oli 24. jaanuar 1997 – 5. veebruar 1999 Moldova peaminister.
Great Western

Great Western (prefiksiga SS) oli tammepuidust kerega ja sõurattaga aurulaev, mis valmis 1838. aastal. Kahe aasta jooksul oli Great Western Steamship Company esiklaev maailma suurim reisilaev. See oli esimene aurulaev, mis ehitati spetsiaalselt Atlandi ookeani ületamiseks. Insener Isambard Kingdom Bruneli projekti järgi ehitatud laev oli eeskujuks omasugustele puidust keredega laevadele. Atlandi ületamise kiirusrekordi tegi Great Western 1843. aastal ning pälvis Sinise Lindi nimelise aumärgi. Laev teenindas 8 aastat liini Bristol–New York, osales väeüksuste laevana Krimmi sõjas. Laev lammutati 1856. aastal.
Sinine Lint

Sinine Lint on mitteametlik rändauhind, mis antakse Atlandi ookeani rekordilise kiirusega ületanud reisilaevale. Rekordi puhul arvestatakse liinilaeva keskmist kiirust, mitte sõiduks kulunud aega, sest laevade marsruudid on erinevad. Auhinnatakse läänesuunalist laevaliiklust, s.t vastu Golfi hoovust liikuvate laevade kiirust. Auhinna nimi laenati hobuste võiduajamiselt ja see võeti laialdaselt kasutusele pärast 1910. aastat. Sinise Lindi on pälvinud kokku 35 laeva: 25 Briti, 5 Saksa ja 3 Ameerika laeva ning 1 Itaalia ja 1 Prantsuse laev. Atlandi ookeani ületus
Transtsendentne arv

Transtsendentne arv on matemaatikas reaalarv (või üldisemalt kompleksarv), mis pole algebraline arv. See tähendab, et transtsendentne arv ei ole ühegi täisarvuliste kordajatega algebralise võrrandi lahend. Kõik transtsendentsed reaalarvud on irratsionaalarvud. Transtsendentsed arvud on näiteks π ja e. ENE [1]
Orissaare telemast

Orissaare telemast on telemast Saare maakonnas Saaremaa vallas Orissaare asulas. Masti kõrgus on 191 m. See on üks Eesti kõrgemaid ehitisi. https://web.archive.org/web/20180202090643/https://www.levira.ee/networks/infrastruktuuriteenused/mastid/ (vaadatud 01.02.2018)
Aegviidu telemast

Aegviidu telemast on telemast Harju maakonnas Anija vallas Aegviidu asulas. Masti kõrgus on 107 m. See on üks Eesti kõrgemaid ehitisi.
148 eKr

Aasta 148 eKr ehk ab urbe condita DCVI (606). Viimased sündmused maailmas • Aastate loend • Aasta päevad ◄ | 3. sajand eKr | 2. sajand eKr | 1. sajand eKr | ► ◄ | 160. aastad eKr | 150. aastad eKr | 140. aastad eKr | 130. aastad eKr | 120. aastad eKr | ► ◄◄ | ◄ | 151 eKr | 150 eKr | 149 eKr | 148 eKr | 147 eKr | 146 eKr | 145 eKr | ► | ►► Vana-Rooma konsuliteks olid Spurius Postumius Albinus Magnus ja Lucius Calpurnius Piso Caesoninus. Hakati ehitama Via Postumiat. Roomlased võitsid Neljanda Makedoonia sõja (Quintus Caecilius Metellus võitis Makedoonia ülestõusnute juhi ja isehakanud kuninga Andriscuse väed). Skopje hakkas ka formaalselt kuuluma Rooma riigi koosseisu. ... ...
Espadron

Espadron on üks kolmest sportvehklemise kategooriast. Espadronis kasutatakse painduva teraga löögi- ja torkerelva. Epee Florett Rapiir
Andrian Candu

Andrian Candu (sündinud 27. novembril 1975 Chișinăus) on Moldova poliitik, ta kuulub Moldova Demokraatliku Partei ridadesse. Ta on alates 23. jaanuarist 2015 Moldova Parlamendi spiiker. Aastatel 2014–2015 oli ta Moldova majandusminister. Ta lõpetas aastal 1991 Kišinjovi 25. Keskkooli. Seejärel õppis ta aastatel 1991–1994 Cluj-Napocas Tiberiu Popoviciu nimelises Informaatika lütseumis, mille ta lõpetas bakalaureuse astmes. Pärast lütseumi lõpetamist asus ta samal aastal õppima Cluj-Napocas Babeș-Bolyai Ülikooli õigusteaduskonda, kuid lõpetas aastal 2008 Viini Majandus- ja Äriülikooli õigusteaduse magistrina. Aastal 2001 täiendas ta ennast Birminghami Ülikoolis. Ta oli 3. juulist 2014 kuni 23. jaanuarini 2015 Moldova majandusminister ja Moldova asepeaminister. Ta on aastast 2009 abielus Zuzana Stastnaga, neil on kaks poega ja tütar.
Vostrjakovo kalmistu

Vostrjakovo kalmistu (vene keeles Востряковское кладбище) on kalmistu Moskva Lääneringkonnas. Kalmistu pindala on 136,8 hektarit. Vostrjakovo kalmistu oli 19. sajandi lõpul–20. sajandi alguses Vostrjakovo küla kalmistu. 1930. aastate algul avati senise kalmistu kõrval Uus juudi kalmistu likvideeritud Dorogomilski juudi kalmistu asemele. Sealjuures maeti mitmete lahkunute põrmud Dorogomilski juudi kalmistult ümber Uuele juudi kalmistule. Alates 1960. aastast on Vostrjakovo kalmistu linnapiiri laiendamise tõttu Moskva linna territooriumil. Jevgeni Agranovitš Samuil Aljošin Jan Arlazorov Jelena Bonner Aron Gurevitš Jossif Kobzon Wolf Messing Andrei Sahharov Arkadi Vainer Kuntsevo kalmistu Novodevitšje kalmistu Peredelkino kalmistu Vagankovo kalmistu Trojekurovo kalmistu Востряковское кладбище в Москве расширили на 5,8 гектара moslenta.ru
Ischgl

Ischgl on linn ja vald (Gemeinde) Austrias Tirooli liidumaal Landecki ringkonnas Paznauni orus. Vald asub 1377 m kõrgusel merepinnast. Valla pindala on 103,3 km², 1. jaanuaril 2016 elas seal 1580 inimest. Selle talispordikeskus Silvretta Arena Ischgl-Samnaun on ühendatud Samnauni suusakuurordiga üle piiri Šveitsis. Kokku kuulub see suusapiirkond suurimate suusakuurortide hulka Alpides. Selle 238 km hoolitsetud radu teenindab üle 45 mehaanilise tõstuki, sealhulgas köisraudteed, gondeltõstukid, lahutatavad tõstukid ja mõni pinnatõstuk. Ischgl on tuntud elavate après-ski pidude ja ööelu poolest. Kuurort võõrustab popmuusikakontserte, millega tähistatakse suusahooaja lõppu (Top of the Mountain Concert) Idalpis (2300 m). Nendel kontsertidel on esinenud Bob Dylan, Tina Turner, Elton John, Mariah Carey, The Corrs, 30 Seconds to Mars, Rod Stewart, Jon Bon Jovi, Nena, Sugababes, Enrique Iglesias, P!nk, Anastacia, Beyoncé, Melanie C, Rihanna, Gabriella Cilmi, Leona Lewis, Kylie Minogue, Katy Perry ja Alicia Keys. Külas on käinud Paris Hilton ja Naomi Campbell. 2002. aasta aprillis pidas Bill Clinton Ischglis kõne. Ischgl paikneb maailma ühe suurima suusapiirkonna Austria poolel. Külast suusaalale viib kolm köisteed: Pardatschgratbahn, Fimbabahn ja Silvrettabahn. Ainult Fimbabahnil ja Silvrettabahnil on vahepeatusi. Paljud tõstukid koonduvad Idalpis, kus on restoran. Piirkond Idalpi kohal pakub laiu, kergeid radu ja lumeparki. Teised Ischgli piirkonna osad, Höllbodeni ja Paznauner Thaya suunal, pakuvad palju punaseid radu ja mõned väljakutsuvamad mustad. Kõige järsem rada kuurordis on must rada kaldega 70%, mis paikneb Höllbodeni kausis, ja ligi pääseb Lange Wandi tõstukiga. Paznauner Thaya pakub palju punaseid radu, mis sobivad keskmise tasemega suusatajatele. Ischgli peetakse 2019.–2020. aasta koroonapandeemia üheks peamiseks nakkuskoldeks Euroopas. Sajad nakatunud Saksamaal ja põhjamaades olid enne nakkuse tuvastamist viibinud Ischgli suusakuurordis. Katoliiklik Püha Nikolause kihelkonnakirik Ischgli oja https://www.statistik.at/blickgem/blick1/g70608.pdf Kadri Veermäe (25. märts 2020). "Euroopa Wuhan. Kuidas Austria suusakuurort aitas koroonaviirusel üle Euroopa levida". Eesti Päevaleht. Vaadatud 25.03.2020. Ischgli ametlik veebileht Panoraamfoto Ischgli kuurordikeskusest www.ischgl.tirol.gv.at
Transvaali tänav

Transvaali tänav on tänav Kuressaares. Tänava pikkus on ligikaudu 1 km. See algab sujuva üleminekuga kurvis Kungla tänavast Transvaali tänavaks, ristub A. Kitzbergi, Vahe, Kaevu, L. Koidula, Jaama, Karja ja Ida tänavaga ning lõpeb Kuressaare bussijaama lähedal Pihtla teega ristudes. Transvaal
Boris Trull

Boris Trull (28. august 1914 Võru – 24. november 1996 Tallinn) oli eesti ajakirjanik. 1. novembrist 1945 kuni veebruarini 1990 oli ta ajalehe Sirp ja Vasar (hiljem Reede) vastutav sekretär. Ta on maetud Pärnamäe kalmistule. 1974 Eesti NSV teeneline kultuuritegelane Tema õde oli luuletaja Debora Vaarandi. Elle Anupõld. Kriitiline aeg oli reede hommikupoolik. Kultuurileht, 6. oktoober 1995 Kalmistute register HAUDI
Mooruspuu

Mooruspuu (Morus) on mooruseliste sugukonda kuuluv heitlehiste puude perekond. Teadaolevalt on mooruspuul geneetiliselt kõige keerulisema koostisega vili, mis sisaldab 308 kromosoomi. Mooruspuu perekonnas on üle kümne liigi, tuntuim neist on valge mooruspuu (M. alba). Valge mooruspuu pärineb Ida- ja Lõuna-Hiinast. Aja jooksul on ta inimese abiga levinud kaugele läände ja itta. Praegu kasvatatakse valget mooruspuud Kesk- ja Edela-Aasias, Balkanil ning mujal soojema kliimaga maades. Aja jooksul on aretatud mitusada valge mooruspuu vormi ja sorti nii marjade kui ka erinevate omadustega lehtede saamiseks. Ameerika Ühendriikides on häid suurte maitsvate viljadega sorte saadud valge ja punase mooruspuu (M. rubra) ristamisel. On olemas ka valge mooruspuu püramiidjas, kerajas ja leinavorm. Valge mooruspuu taim võib kasvada 24 meetri kõrguseks. Taimed hakkavad vilja kandma alles kümne aastaselt. Valge mooruspuu on nimetuse saanud pungade värvi, mitte viljade järgi. Viljad võivad olla ka näiteks lillad või mustad. Lisaks valgele mooruspuule on olemas kasvu poolest lühemad punane mooruspuu ja must mooruspuu (M. nigra). Morus alba – valge mooruspuu Morus australis – lõuna-mooruspuu ehk jaapani mooruspuu Morus bombycis Koidz. – siidi-mooruspuu Morus nigra L. – must mooruspuu Morus rubra L. – punane mooruspuu Magusad mooruspuu marjad valmivad hiliskevadel. Tavaliselt korjatakse neid laotades valged linad okste alla ja puud raputades. Umbes 3000 aastat tagasi hakati mooruspuud kultiveerima siidiussidele toiduks, nimelt söövad siidiussid mooruspuu lehti. Mooruspuu lehti, puu koort ja marju on sajandeid kasutatud traditsioonilises Hiina meditsiinis. Hiina legendi kohaselt sai siidi tootmine alguse juhuse läbi. Müütiline Hiina keisrinna Si Ling-Shi armastas vaadata, kuidas siidiussid mooruspuudel sätendavaid kookoneid keerutavad. Ühel päeval kukkus üks kookon keisrinna teetassi ja pehmenes, mis võimaldas hakata niiti lahti harutama. Keisrinna ihkas väga endale taolisest hõbedasest niidist rõivast. Nähes, kui väga siidiussid mooruspuu lehti armastavad, istutas ta terve salu mooruspuid. See pikk ja vaevarikas ettevõtmine on muutunud traditsiooniks, mis kestab tänapäevani. Kaunis materjal sai keisrinna järgi nimetuse "siid" ja mooruspuud on Hiinas sellest ajast peale pühaks peetud. Üks vanemaid ja tuntumaid mooruspuid – valge mooruspuu (Morus alba) – kasvab Tartus Vanemuise tänava ja Kastani tänava nurgal endises Tartu Saksa Käsitööliste Seltsi aias. Praegu on selle koha peale ehitatud moodne kortermaja, kuid mooruspuu on tänava veeres alles ja ulatub kolmanda korruse akendeni. Mooruspuu marju kasutatakse näksimiseks, pudru sisse, jogurtisse või müslisse lisamiseks. Soovitatav päevane kogus: 15–50 g. Toiteväärtus 100 g kohta: | Energiat: 275 kcal | Valku: 10 g | Rasvad: 0,5 g | Süsivesikud: 9,8 g | Kiudained: 10 g Mooruspuu marjad I Sinu elujõud ja kaitsevad närvisüsteemi Rein Sander, Maitsvate viljadega mooruspuu, maakodu.delfi.ee, 22.07.2010
NACA

National Advisory Committee for Aeronautics ('Riiklik lennundusalane nõuandekomitee'; lühend NACA) oli Ameerika Ühendriikide riiklik organisatsioon, mis tegeles lennunduse põhialuste uurimise ja arendamisega. Asutati 3. märtsil 1915. Ümberkorraldamisega 1. oktoobril 1958 viidi NACA üle NASA koosseisu. NACA aerodünaamikaalaste teadustööde tulemusel loodi aerodünaamiline tunnel, n-ö NACA-tunnel, mida kasutatakse tänapäeva autode, lennukite väljatöötamisel (lennukite tiivaprofiilid, n-ö NACA-profiilid, lennukite kere kuju ülehelikiirusel ja kolbmootorite, peamiselt tähtmootorite katted NACA-katted). Teise maailmasõja ajal töötas NACA välja turboülelaadurid, mida kasutati pommituslennukite (B-29) ja hävituslennukite (P-51 Mustang, P-47) mootorite võimsuse säilitamiseks lennul suurtel kõrgustel. TsAGI "U.S. Aviation Research Helped Speed Victory". NASA. Originaali arhiivikoopia seisuga 18. detsember 2017. Vaadatud 31. detsember 2018.
Virmalised (rahvatantsurühm)

Virmalised on Austraalias Sydneys tegutsev Austraalia eestlaste rahvatantsurühm. Rühm asutati 1930–1933. Esimene fikseeritud esinemine oli 1934. Rühma võtmeisikuid: Hulda Kuusik, Annelie Sildnik, Kaie Sumbak (Päts), Madis Alvre. http://www.kandali.ee/eesti_rahvatants.htm (vaadatud 03.02.2018) Rahvatantsurühm portaalis Globaalne Eestlane
Vredenburg

Vredenburg on linn Lõuna-Aafrika Vabariigis Lääne-Kapimaa provintsis West Coasti ringkonnas. Vredenburg asub Kaplinnast 138 kilomeetrit põhjas, Atlandi ookeani rannikust ligikaudu 10 kilomeetrit läänes. Linn on asutatud 1875. aastal. Lõuna-Aafrika Vabariigi 2011. aasta rahvaloenduse andmetel oli Vredenburgi elanikest värvilisi 55,75%, mustanahalisi aafriklasi 28,73%, valgeid 13,81%, India või Aasia päritolu inimesi 0,65% ja teisi 1,06%. Afrikaani keelt pidas emakeeleks 68,68% elanikest, koosa keelt 19,31%, inglise keelt 4,98%, sotho keelt 2,25% ja tsvana keelt 0,92%. Vredenburg Western Cape Info https://census2011.adrianfrith.com/place/163004
Laingsburg

Laingsburg on linn Lõuna-Aafrika Vabariigis Lääne-Kapimaa provintsis Kesk-Karoo ringkonnas, Laingsburgi valla halduskeskus. Asula on rajatud 1881. aastal, omavalitsuse õigused sai 1904. aastal. 2011. aasta rahvaloenduse andmetel oli Laingsburgi elanikest värvilisi 82,32%, valgeid 8,49%, mustanahalisi aafriklasi 8,22%, India või Aasia päritolu inimesi 0,28% ja teisi 0,69%. Afrikaani keelt pidas emakeeleks 93,59% elanikest, inglise keelt 1,67%, koosa keelt 1,59%, tsvana keelt 0,78%, suulu keelt 0,65% ja sotho keelt 0,50%. 25. jaanuaril 1981 sai Laingsburg üleujutuse tagajärjel rängalt kannatada. Vähemalt 100 inimest hukkus, hävis 184 maja. History of Laingsburg Karoo South Africa https://census2011.adrianfrith.com/place/181002 At least 100 people drown in a flood at Laingsburg South African history online
Knysna

Knysna on linn Lõuna-Aafrika Vabariigis Lääne-Kapimaa provintsis Garden Route'i ringkonnas, Knysna valla halduskeskus. Linn asub Knysna estuaari ehk laguuni kaldal. 2011. aasta rahvaloenduse andmetel oli Knysna elanikest mustanahalisi aafriklasi 42,78%, värvilisi 36,84%, valgeid 18,29%, India või Aasia päritolu inimesi 0,51% ja teisi 1,58%. Afrikaani keelt pidas emakeeleks 45,55%, koosa keelt 34,45%, inglise keelt 14,68%, suulu keelt 0,71% ja sotho keelt 0,50%. Knysna jõgi Knysna head Knysna laguun https://census2011.adrianfrith.com/place/180009
Kappl

Kappl on vald (Gemeinde) Austrias Tirooli liidumaal Landecki ringkonnas. Vald asub 1258 m kõrgusel merepinnast. Valla pindala on 97,49 km², 1. jaanuaril 2016 elas seal 2634 inimest. Vald paikneb umbes 17 km Landeckist edelas Paznauni orus. See on üks suuremaid valdu orus. Kapplit on esmamainitud 1370. aastal. Peamine sissetulekuallikas on turism (eriti suusatamine). Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019. www.gemeinde.kappl.at
Port Nolloth

Port Nolloth on linn Lõuna-Aafrika Vabariigis Põhja-Kapimaa provintsis Namakwa ringkonnas, Richtersveldi valla halduskeskus. Linn asub Atlandi ookeani rannikul. Port Nolloth on asutatud 1854. aastal. 2011. aasta rahvaloenduse andmetel oli Port Nolloth elanikest värvilisi 71,96%, mustanahalisi aafriklasi 16,23%, valgeid 10,24%, India või Aasia päritolu inimesi 0,56% ja teisi 1,00%. Afrikaani keelt pidas emakeeleks 85,21%, koosa keelt 7,04%, inglise keelt 3,55%, sotho keelt 1,07%, tsvana keelt 0,78% ja suulu keelt 0,60%. Port Nolloth Museum Port Nolloth https://census2011.adrianfrith.com/place/363011
Kaunerberg

Kaunerberg on vald (Gemeinde) Austrias Tirooli liidumaal Landecki ringkonnas. Vald asub 1297 m kõrgusel merepinnast. Valla pindala on 23,45 km², 1. jaanuaril 2016 elas seal 425 inimest. Vald paikneb 12,6 km Landeckist kagus samanimelises orus Inni ülemjooksul. Peamine sissetulekuallikas on põllumajandus. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. https://www.statistik.at/blickgem/blick1/g70610.pdf www.kaunerberg.tirol.gv.at
Klerksdorp

Klerksdorp on linn Lõuna-Aafrika Vabariigis Loodeprovintsis, Dr Kenneth Kaunda ringkonna halduskeskus. Klerksdorp on rajatud 1837. aastal. Lõuna-Aafrika Vabariigi 2011. aasta rahvaloenduse andmetel oli Klerksdorpi elanikest mustanahalisi aafriklasi 73,98%, valgeid 18,02%, värvilisi 6,38%, India või Aasia päritolu inimesi 1,32% ja teisi 0,30%. Tsvana keelt pidas emakeeleks 42,67%, afrikaani keelt 23,77%, koosa keelt 11,71%, sotho keelt 10,70%, inglise keelt 5.52% ja suulu keelt 1,77%. Klerksdorp, South Africa CRW Flags https://census2011.adrianfrith.com/place/677006
Alexander Bay

Alexander Bay (afrikaani Alexanderbaai) on linn Lõuna-Aafrika Vabariigis Põhja-Kapimaa provintsis Namakwa ringkonnas Richtersveldi vallas. Alexander Bay asub Oranje jõe suudmes jõe lõunakaldal Namiibia piiri ääres. Teisel pool jõge asub Namiibia linn Oranjemund. Linn asub Atlandi ookeani rannikust ligi 7 kilomeetri kaugusel. Linn on saanud nime Briti maadeuurija James Edward Alexanderi järgi. Lõuna-Aafrika Vabariigi 2011. aasta rahvaloenduse andmetel oli Alexander Bay elanikest värvilisi 74,71%, valgeid 15,21%, mustanahalisi aafriklasi 9,74%, India või Aasia päritolu inimesi 0,12% ja teisi 0,23%. Afrikaani keelt pidas emakeeleks 92,50%, koosa keelt 2.62%, inglise keelt 1,46%, sotho keelt 0,98%, tsvana keelt 0,67% ja suulu keelt 0,55%. https://census2011.adrianfrith.com/place/363007